Vestonsjūpermēra

Vestonsjūpermēra () ir pilsēta Somersetā, Anglijas dienvidrietumos, Ziemeļsomersetas unitārās pašvaldības administratīvais centrs un lielākā apdzīvotā vieta. Izvietojusies grāfistes ziemeļos Bristoles līča krastā  no grāfistes centra Tontonas un  no valsts galvaspilsētas Londonas centra. Nozīmīga kūrortpilsēta ar plašiem smilšu liedagiem, bet ar ievērojamām plūdmaiņām — bēgumā jūra atkāpjas līdz pat 1,5 km tālu un atklājas plašs dūņu un smilšu klajums.

 Vēsture 
Pilsētas nosaukuma pamatdaļa cēlusies no senangļu valodas west tun un nozīmē ‘rietumu ciems’. Otrā daļa ir latīņu valodā super-Mare — burtiski ‘virs jūras’; pievienota, lai atšķirtu no citām Bātas un Vellsas diocēzes Vestonām. Sākotnēji zināma kā Weston-juxta-Mare — ‘Vestona pie Jūras’, bet 1348. gadā Bātas un Vellsas bīskaps to izmainīja tagadējā formā. 14.—17. gadsimtā apdzīvotā vieta bija zināma vienkārši kā Vestona.

Līdz 19. gadsimtam Vestona bija neliels piekrastes ciems ar 30 mājām aiz kāpu līnijas. Viktorijas laikmetā kļuva populāra atpūta pie jūras un arī Vestonā 1808. gadā tika uzbūvēta pirmā viesnīca Reeves. Vestonas straujo izaugsmi sekmēja tās tuvums Bristolei, Bātai un Dienvidvelsai. Vestonā dzīvoja angļu inženieris Isambards Brunels un jau 1841. gadā tika uzbūvēts dzelzceļa savienojums ar Bristoli, kas arī sekmēja pilsētas izaugsmi. 1867. gadā uzbūvēts pirmais izklaides jūras tilts. 1850. gados pilsētā sākās intensīva būvniecība. Mūsdienās Vestonas kā atvaļinājumu kūrorta nozīme samazinājusies, bet to joprojām apmeklē ievērojams skaits vienas dienas atpūtnieku.

 Atsauces 

 Ārējās saites 

Kategorija:Anglijas pilsētas
Kategorija:Somerseta